**PAKALPOJUMU LĪGUMS PAR PIEŠĶIRTĀ FINANSĒJUMA IZLIETOJUMA ATBILSTĪBU NR.\_\_\_\_\_\_\_\_\_\_\_**

Rīga, 201\_\_.\_\_.\_\_\_\_\_\_\_

**Nacionālais kino centrs,** reģistrācijas numurs: 90000022100, juridiskā adrese: Peitavas iela 10, Rīga, LV-1050, kura vārdā saskaņā ar Ministru kabineta 2009. gada 22. decembra noteikumiem Nr.1627 “Nacionālā kino centra nolikums” rīkojas tā vadītāja Dita Rietuma, turpmāk – Centrs, no vienas puses,

**SIA/ biedrība/ nodibinājums “\_\_\_\_\_\_\_\_\_\_\_\_\_\_\_\_\_\_\_”**, reģistrācijas numurs: \_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās valdes priekšsēdētājs/loceklis \_\_\_\_\_\_\_\_\_\_\_\_\_\_\_\_\_\_\_, turpmāk – Producents, no otras puses un

**Zvērināts revidents \_\_\_\_\_\_\_\_\_\_\_\_\_\_\_\_\_\_\_\_\_\_\_** (sertifikāta Nr.\_\_\_), nodokļu maksātāja kods: \_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_, turpmāk – Revidents, no trešās puses,

visi kopā turpmāk – Puses un katrs atsevišķi arī Puse, noslēdz šādu līgumu, turpmāk – Līgums:

1. **Līguma priekšmets, termiņš, pārstāvība**
   1. Centrs uzdod, un Revidents apņemas sniegt ziņojumu par starp Centru un Producentu noslēgtā \_\_\_\_\_\_. gada \_\_. \_\_\_\_\_\_\_\_\_\_ finansēšanas līguma Nr.\_\_\_\_\_\_\_\_\_\_ (turpmāk – Finansēšanas līgums) ietvaros piešķirtā finansējuma izlietojumu, vai Producenta īstenotā projekta „\_\_\_\_\_\_\_\_\_\_\_\_\_\_\_\_” izdevumi, kas uzrādīti finansējuma izlietojuma atskaitē, atbilst Producenta grāmatvedībā reģistrētajām summām, kā arī, vai ir ievēroti Finansēšanas līguma nosacījumi saskaņā ar Līguma pielikumu Nr.1 „Darba uzdevums” noteikumiem (turpmāk – Pakalpojums). Līguma pielikums Nr.1 „Darba uzdevums” ir Līguma neatņemama sastāvdaļa.
   2. Producents nodrošina, ka dokumenti, kas nepieciešami Darba uzdevuma izpildei, ir sagatavoti atbilstoši Latvijas Republikas normatīvajiem aktiem un ievērojot Centra vadlīnijas, kā arī dokumenti pieejami Revidentam, sākot ar \_\_\_\_\_\_\_\_\_\_\_\_\_\_\_.
   3. Revidents apņemas sniegt ziņojumu, uzskaitot Darba uzdevumā norādītos punktus un to izpildi par finansējuma izlietojumu saskaņā ar šo Līgumu un apņemas to iesniegt ne vēlāk kā līdz \_\_\_\_\_\_\_\_\_\_\_\_\_\_\_\_\_\_.
   4. Centra pilnvarotais pārstāvis, kurš atbild par saistību izpildes kontroli, ir \_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_.
   5. Producenta pārstāvis, kurš veic sadarbības koordinēšanu ar Revidentu, ir \_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_.
   6. Atbildīgais revidents, kurš paraksta ziņojumu, ir \_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_.
2. **Līguma summa un norēķinu kārtība**
   1. Līguma kopējā summa par Pakalpojuma veikšanu tiek noteikta **\_\_\_\_\_\_\_\_ EUR** (summa vārdiem) ar PVN apmērā.
   2. Producents apņemas Pakalpojumu Revidentam apmaksāt avansā 100% apmērā.
   3. Samaksa tiek veikta ar pārskaitījumu no Producenta Valsts kases konta uz Revidenta norēķinu kontu.
   4. Līgumā paredzētie Pakalpojumi uzskatāmi par sniegtiem, kad Puses parakstījušas pakalpojumu pieņemšanas – nodošanas aktu (pielikums Nr.2).
3. **Centra tiesības un pienākumi**
   1. Centram ir tiesības
      1. pārbaudīt sniegto pakalpojumu atbilstību Līguma pielikuma Nr.1 “Darba uzdevums” prasībām;
      2. kontrolēt un pārraudzīt Līguma saistību izpildi;
      3. saņemt informāciju par Pakalpojuma izpildes norisi;
      4. nekvalitatīvi veikta Pakalpojuma gadījumā vērsties Zvērinātu revidentu asociācijā.
4. **Producenta tiesības un pienākumi**
   1. Iesniegt Revidentam Finansēšanas līgumu, finansējuma izlietojumu atskaiti, Valsts kases konta pārskatu, visu grāmatvedības, finanšu, kā arī jebkuru citu dokumentāciju, kas ir Producenta rīcībā tādā kārtībā un veidā, lai Revidents pienācīgi un atbilstoši šim Līgumam varētu sniegt Pakalpojumu.
   2. Pēc Revidenta pieprasījuma iesniegt papildus nepieciešamos dokumentus, kas attiecas uz šī Līguma izpildi.
   3. Producents apņemas savlaicīgi informēt Puses par jebkurām grūtībām, kas varētu aizkavēt Pakalpojuma savlaicīgu un kvalitatīvu pabeigšanu.
   4. Savlaicīgi un pilnā apjomā veikt apmaksu par Pakalpojumu saskaņā ar Līguma 2. punktu.
5. **Revidenta tiesības un pienākumi**
   1. Revidents apņemas Pakalpojumus veikt saskaņā ar Līgumu, Latvijā atzītiem Starptautiskajiem revīzijas standartiem un revīzijas procesu regulējošiem Latvijas Republikas normatīvajiem aktiem;
   2. Revidents par Pakalpojuma rezultātiem sagatavo ziņojumu, gūstot pārliecību par finansējuma saņēmēja veikto maksājumu un iesniegtās finansējuma izlietojuma atskaites atbilstību noslēgtā Finansēšanas līguma nosacījumiem saskaņā ar pielikumu Nr.1 “Darba uzdevumu”. Ziņojumam jābūt cauršūtam un attiecīgi apliecinātam kopā ar finansējuma izlietojuma atskaiti.
   3. Revidents Pakalpojumu veic ar saviem līdzekļiem, iekārtām un citiem nepieciešamajiem resursiem, nepieciešamības gadījumā piesaistot papildu personālu.
6. **Revidenta ziņojuma Pieņemšanas-nodošanas kārtība**
   1. Pēc Pakalpojuma veikšanas Revidents ne vēlāk kā 2 (divu) darbdienu laikā iesniedz Producentam ziņojumu, vienlaikus parakstot pieņemšanas – nodošanas aktu (Pielikums Nr.2).
   2. Nodošanas – pieņemšanas aktu paraksta Producents un Revidents.
7. **Līguma grozīšanas, papildināšanas un izbeigšanas kārtība**
   1. Jebkuri Līguma grozījumi noformējami rakstveidā, Pusēm savstarpēji vienojoties. Līguma grozījumus pievieno Līgumam, un tie kļūst par Līguma neatņemamu sastāvdaļu.
   2. Nozīmīgu attiecīgo normatīvo aktu, kuri reglamentē pārskatu sagatavošanas un iesniegšanas termiņus, grozījumu rezultātā u.c. pamatotos gadījumos var tikt ieviestas izmaiņas revīzijas darba grafikā, termiņos, kuras savstarpēji rakstveidā saskaņojamas.
   3. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Pasūtījuma izpildes kvalitāti un Pasūtījuma veikšanas laiku.
   4. Jebkurai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda ar Līgumu uzņemtās saistības. Šādā gadījumā par atkāpšanos no Līguma jābrīdina otra Puse vismaz 1 (vienu) nedēļu iepriekš.
   5. Līguma izbeigšanas gadījumā Pusēm ir pienākums 20 (divdesmit) dienu laikā, skaitot no Līguma izbeigšanas dienas, pilnībā veikt savstarpējos norēķinus.
   6. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
8. **Nepārvarama vara**

Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko Puse nevarēja paredzēt un novērst. Par nepārvaramu varu (*Force Majeure*) uzskatāms karš, dabas katastrofas, vispārējs streiks u.tml. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri radušies. Ja nepārvaramas varas apstākļi turpinās ilgāk par 30 (trīsdesmit) dienām, katrai no Pusēm ir tiesības vienpusēji atkāpties un pārtraukt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

1. **Konfidencialitāte**
   1. Puses apņemas neizpaust informāciju vai datus, kurus tās ir sniegušas vai saņēmušas saskaņā ar šā Līguma izpildi. Puses apņemas neatklāt un neizpaust faktus un informāciju trešajai personai, izņemot normatīvajos aktos noteiktos gadījumus un gadījumus, kad otra Puse iepriekš rakstiski piekritusi tās izpaušanai.
   2. Līguma 9.1. punktā ietvertie pienākumi un ierobežojumi neattiecas uz informāciju:
      1. kura ir publiski pieejama;
      2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi.
2. **Citi noteikumi**
   1. Līgums stājas spēkā no tā visu Pušu parakstīšanas brīža un darbojas līdz saistību pilnīgai izpildei.
   2. Visus strīdus un domstarpības, tai skaitā Līguma termiņu ievērošanu, kas saistītas ar Līguma izpildi, Puses risina sarunu ceļā. Sarunu norisi protokolē un vienošanos noformē rakstveidā, šie dokumenti kļūst par Līguma neatņemamu sastāvdaļu. Ja Puses nevar vienoties, strīdu nodod izskatīšanai tiesā Latvijas Republikas normatīvajos aktos noteiktā kārtībā.
   3. Nevienai no Pusēm nav tiesību nodot no šā Līguma izrietošās saistības vai tiesības trešajām personām bez otras Puses rakstiskas piekrišanas.
   4. Puses ar saviem parakstiem apliecina, ka tām ir saprotams Līguma saturs, nozīme un sekas.
   5. Puses ir atbildīgas par Līguma izpildi. Puse, kas vainīga Līguma noteikumu neievērošanā, atlīdzina tā vainas dēļ otrai Pusei nodarītos zaudējumus, ja tādi radušies.
   6. Līgums sastādīts kopā ar pielikumiem uz 7 (septiņām) lapas pusēm un parakstīts 3 (trīs) eksemplāros. Visiem Līguma eksemplāriem ir vienāds juridisks spēks. Viens Līguma eksemplārs glabājas pie Centra, otrs – pie Producenta, trešais – pie Revidenta. Līgumam pievienoti šādi pielikumi, kas ir tā neatņemamas sastāvdaļas:
      1. Pielikums Nr.1 “Darba uzdevums” uz 2 lpp;
      2. Pielikums Nr.2 “Pieņemšanas – nodošanas akts” uz 1 lpp.
3. **Pušu rekvizīti un paraksti**

|  |  |  |
| --- | --- | --- |
| **Centrs** Nacionālais kino centrs Reģ.Nr.90000022100 Adrese: Peitavas iela 10, Rīga, LV-1050 Valsts Kase, TRELLV22 Konts: LV28TREL2220547006000   \_\_\_\_\_\_\_\_\_\_\_\_\_\_\_\_\_\_\_\_\_\_\_  D.Rietuma | **Producents** \_\_\_\_\_\_\_\_\_\_\_\_\_\_ Reģ.Nr. Adrese: Banka Konts     \_\_\_\_\_\_\_\_\_\_\_\_\_\_\_\_\_\_\_\_  V.Uzvārds | **Revidents** \_\_\_\_\_\_\_\_\_\_\_\_\_\_\_ Reģ.Nr. Adrese: Banka Konts     \_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds |

**Pielikums Nr.1**

201\_. gada \_\_\_\_\_\_\_ Līgumam Nr.\_\_\_\_\_\_\_\_\_\_

**Darba Uzdevums**

Revīzijas mērķis ir gūt pārliecību par Producenta veikto maksājumu un iesniegtās finansējuma izlietojuma atskaites atbilstību Finansēšanas līguma nosacījumiem.

Revīzijas ietvaros veicamas  konkrētas procedūras, pārbaudot, vai projekta izdevumi, kas uzrādīti finansējuma izlietojuma atskaitē, atbilst Producenta grāmatvedībā reģistrētajām summām un ir veikti, ievērojot spēkā esošos normatīvos aktus (attiecībā uz nodokļu nomaksu, grāmatvedību, skaidras naudas darījumiem, u.c.), kā arī ievērojot NKC finansēšanas līguma nosacījumus, tai skaitā sekojošo:

* Finansējums izmantots tikai Finansēšanas līgumā minēto darbu apmaksai, kas iekļauti projekta tāmē;
* Finansējums nav izmantots tādu izdevumu segšanai, kas veikti pirms Finansēšanas līguma spēkā stāšanās, vai pēc līgumā paredzētā finansējuma izlietojuma atskaites iesniegšanas termiņa;
* Producents visus ar piešķirtā finansējuma izlietošanu saistītos izdevumus veicis no Producenta Valsts kases konta, kurā Centrs ieskaitījis finansējumu;
* Producents nav veicis ar Centru nesaskaņotus izdevumus, kas pārsniedz 20% no attiecīgās tāmes pamatpozīcijas;
* Ne mazāk kā 80% no piešķirtā finansējuma Producents izlietojis, lai samaksātu par pakalpojumiem Latvijā reģistrētiem pakalpojumu sniedzējiem;
* Izmaksas veiktas nepastarpināti, ar to saprotot, ka starpniecības pakalpojumi nav attiecināmi;
* Neatkarīgi no summas finansējums nav ticis pārskaitīts tādiem pakalpojumu sniedzējiem (preču piegādātājiem, būvdarbu veicējiem), ar kuriem Producents atrodas interešu konfliktā;
* Izmaksājot atlīdzības fiziskām personām, ir veikta atbilstošo nodokļu nomaksa;
* Autoratlīdzības ir maksātas tikai fiziskām personām, kas kā autori radošas darbības rezultātā radījušas darbu;
* Projektu vadītājiem, filmu producentiem (fiziskām personām), izpildproducentiem, visa veida asistentiem, lokāciju menedžeriem, laukuma administratoriem u.c. filmas administratīvajiem vai tehniskajam personālam atlīdzība izmaksāta uz darba vai uzņēmuma līguma pamata vai uz pakalpojumu līgumu un rēķinu pamata, ja minētās personas veic reģistrētu saimniecisko darbību;
* Patentmaksas maksātāju sniegtie pakalpojumi atbilst tiem saimnieciskās darbības veidiem (profesijām), uz kuriem, atbilstoši normatīvajiem aktiem, attiecināma patentmaksa.
* Ir ievērota normatīvajos aktos noteiktā kārtība, kādā atlīdzināmi izdevumi, kas saistīti ar komandējumiem;
* Attiecībā uz skaidras naudas darījumiem ir ievēroti deklarēšanas noteikumi;
* Ja piegādes vai pakalpojumu līgumcena ir 70 000 *euro* vai lielāka (būvdarbu līgumiem 170 000 *euro*), ir piemērotas normatīvajos aktos paredzētās iepirkuma procedūras.

|  |  |  |
| --- | --- | --- |
| Centrs  \_\_\_\_\_\_\_\_\_\_\_\_\_\_\_\_\_\_  D.Rietuma | Producents  \_\_\_\_\_\_\_\_\_\_\_\_\_\_\_\_\_\_\_  V.Uzvārds | Revidents  \_\_\_\_\_\_\_\_\_\_\_\_\_\_\_\_\_\_\_  V.Uzvārds |

**Pielikums Nr.2**

201\_. gada \_\_\_\_\_\_\_ Līgumam Nr.\_\_\_\_\_\_\_\_\_\_

**Pieņemšanas - nodošanas akts**

Rīgā 201\_.gada \_\_\_\_.\_\_\_\_\_\_\_\_\_\_\_\_\_,

**SIA/ biedrība/ nodibinājums “\_\_\_\_\_\_\_\_\_\_\_\_\_\_\_\_\_\_\_”**, reģistrācijas numurs: \_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās valdes priekšsēdētājs/loceklis \_\_\_\_\_\_\_\_\_\_\_\_\_\_\_\_\_, turpmāk – Producents, no vienas puses un

**Zvērināts revidents \_\_\_\_\_\_\_\_\_\_\_\_\_\_\_\_\_\_\_\_\_\_\_** (sertifikāta Nr.\_\_\_), nodokļu maksātāja kods: \_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_, turpmāk – Revidents, no otras puses,

pamatojoties uz 201\_.gada \_\_\_\_\_\_\_\_\_\_ līgumu Nr.\_\_\_\_\_\_\_ par piešķirtā finansējuma izlietojuma atbilstību(turpmāk – Līgums), Producents un Revidents paraksta šo pieņemšanas nodošanas aktu, apliecinot sekojošo:

1. Revidents nodod, un Producents pieņem **Revidenta ziņojumu papīra formā, cauršūtu kopā ar finansējuma izlietojuma atskaiti**, kas veikts saskaņā ar Līgumu un to pielikumiem. Pasūtījums izpildīts Līgumā noteiktā termiņā un kvalitātē.
2. Par Pasūtījuma izpildi Producents ir samaksājis Revidentam \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_)saskaņā ar Līguma 2.punktu.
3. Šīs pieņemšanas - nodošanas akts ir sastādīts uz 1 (vienas) lapas un parakstīts 2 (divos) eksemplāros. Viens akta eksemplārs glabājas pie Producenta, otrs – pie Revidenta. Abiem akta eksemplāriem ir vienāds juridisks spēks.

|  |  |
| --- | --- |
| **Producents** SIA “\_\_\_\_\_\_\_\_\_\_\_\_” Reģ.Nr. Adrese: Banka Konts  \_\_\_\_\_\_\_\_\_\_\_\_\_\_\_\_\_\_\_\_  V.Uzvārds | **Revidents** Zvērināts Revidents Reģ.Nr. Adrese: Banka Konts  \_\_\_\_\_\_\_\_\_\_\_\_\_\_\_\_\_\_\_\_\_\_ V.Uzvārds |